Chilska

Chilska (tež Chile; španisce República de Chile) je južnoameriski stat při Ćichim oceanje. Hłowne a najwjetše město je Santiago de Chile. Chilska ma něhdźe 17,5 milionow wobydlerjow. Prezidentka je Michelle Bachelet. Po statistice Zjednoćenych narodow je Chilska najbóle wuwity kraj Južneje Ameriki. Wona je mjez druhim najwažniši producent kopora na swěće. Geografija Chilska mjezuje z Argentinskej, Boliwiskej a Peru. Najwyši wjeršk w kraju je hora Ojos del Salado (6.885 m nad mórskej hładźinu) w chilskich Andach, a najniši dypk brjóh Ćicheho oceana (0 m nad normalnej nulu). Do Chilskeje słuša tež Jutrowna kupa a dalše kupy w Ćichim oceanje. Kraj wupřestrěwa so wot peruskeje hranicy w pusćinje Atacama na sewjeru hač ke kupje Feuerlandskej na juhu přez wjace hač 4300 kilometrow. Nimo toho wužaduje sej Chilska podźěl Antarktiki. Města Najwjetše města su : Santiago de Chile - 7.517.700 wobydlerjow Puente Alto - 463.800 wobydlerjow Concepción - 404.600 wobydlerjow Viña del Mar - 358.800 wobydlerjow Temuco - 321.000 wobydlerjow Valparaíso - 301.700 wobydlerjow Žórła Wotkaz